Η **Χασμίκ Παπιάν** (αρμενικά: *Հասմիկ Պապյան*, Γερεβάν, Σοβιετική Ένωση, 2 Σεπτεμβρίου 1961) είναι διακεκριμένη Αρμένισα σοπράνο της όπερας.

Βιογραφία
---------

Γεννημένη το 1961 στο Γερεβάν, το οποίο τότε ήταν μέρος της ΕΣΣΔ, ξεκίνησε την ενασχόλησή της με τη μουσική στην ηλικία των 5 ετών, παρακολουθώντας μαθήματα βιολιού. Κατόπιν αποφοίτησε από την Ακαδημία Komitas, πρώτα ως βιολονίστα και στη συνέχεια ως ερμηνεύτρια. Ωστόσο, οι φίλοι αλλά και ο διευθυντής της σχολής την παρακίνησαν να ασχοληθεί περισσότερο με τη φωνή της.

Το ντεμπούτο της ως τραγουδίστρια της όπερας πραγματοποιήθηκε στην Αρμενική Κρατική Όπερα, ενσαρκώνοντας την Ροζίνα στον *Κουρέα της Σεβίλλης*, ενώ αργότερα δέχτηκε πρόσκληση να τραγουδήσει ως σολίστ στην Όπερα της Βόννης και στη Γερμανική Όπερα Όπερ και Ράιν. Έτσι ξεκίνησε η διεθνής καριέρα της, δίνοντας παραστάσεις σε γνωστά θέατρα όπως το Metropolitan Opera, τη Σκάλα του Μιλάνου και την Κρατική όπερα της Βιέννης κ,ά. Όλα αυτά ξεκίνησαν όπως η ίδια υποστηρίζει από τον διαγωνισμό που είχε κερδίσει το 1990, στο Μεγάλο Θέατρο της Βαρσοβίας. Εκεί ήταν που την διέκρινε ο Τζιανκάρο ντε Μονακό, ο οποίος της προσέφερε συμβόλαιο στην Όπερα της Βόννης. Η παρθενική της εμφάνιση στην Κρατική Όπερα της Βιέννης έγινε με την όπερα *Τόσκα*, το 1995.

Το ρεπερτόριο της είναι πλούσιο, καθώς περιλαμβάνει, μεταξύ άλλων, Μότσαρτ, Ροσσίνι, Πουτσίνι, Τσαϊκόφσκι, Βάγκνερ και Βέρντι. Επίσης, έχει εμφανιστεί σε πάρα πολλές χώρες όπως η Ιαπωνία, το Μεξικό, η Βραζιλία, η Χιλή, ο Καναδάς και η ΗΠΑ. Παράλληλα, έχει συνεργαστεί με σπουδαίους μαέστρους και τραγουδιστές όπως οι Ρικάρντο Μούτι, Πλάθιντο Ντομίνγκο και Τζέιμς Μόρρις.

Τιμητικές διακρίσεις
--------------------

Κατά τη διάρκεια της καριέρας της έχει λάβει πληθώρα βραβείων και τιμητικών διακρίσεων στα οποία περιλαμβάνονται ο τίτλος του Καλλιτέχνη του Λαού της Αρμενίας (2004), η ανακήρυξή της από τον Αρμένιο Πατριάρχη Καρεκίν Β΄ σε Πολιτιστική Αντιπρόσωπο της Αρμενίας για τον Κόσμο (2005) και η συμπερίληψή της στο Τάγμα του Αγίου Σαχάγκ και το Τάγμα του Αγίου Μεσρώπ Μαστότς. Η *Washington Post* την χαρακτήρισε την καλύτερη ζωντανή *Νόρμα*.

Προσωπική ζωή
-------------

Η Παπιάν ζει στη Βιέννη, με τον σύζυγό της Κόνραντ Καν, εργαζόμενη με πολλά θέατρα της Ευρώπης, όπως το Opernhaus Zürich. Το 2001, απέκτησε και μία κόρη, τη Σιρανούς.

Παραπομπές
----------

1. 1 2  «Hasmik Papian -Soprano». *operamusica.com* (στα Αγγλικά). OPERA MUSICA. Αρχειοθετήθηκε από το πρωτότυπο στις 3 Ιουλίου 2018. Ανακτήθηκε στις 15 Ιουνίου 2018.
2. 1 2 3 4 5  Avanesian, Tenny (10 May 2008). «Soprano Hasmik Papian reigns supreme». *Armenian Reporter* (Washington, D.C.). Αρχειοθετήθηκε από το πρωτότυπο στις 22 Δεκεμβρίου 2010.. Ανακτήθηκε στις 10 Σεπτεμβρίου 2013.
3. ↑  «Papian biography». Αρχειοθετήθηκε από το πρωτότυπο στις 29 Απριλίου 2014. Ανακτήθηκε στις 8 Μαΐου 2017.
4. 1 2  «2011 Armenian Night at the Pops Features Soprano Hasmik Papian, World Premier by John Sarkissian». The Armenian Mirror-Spectator. 16 Ιουνίου 2011. Ανακτήθηκε στις 10 Σεπτεμβρίου 2013.
5. 1 2  Joy, Negar (2003). «Diva with a Heart Supports Women in Armenia». Washington, D.C.: Armenian American Cultural Association. Αρχειοθετήθηκε από το πρωτότυπο στις 2014-04-29.. Ανακτήθηκε στις 10 September 2013.
6. ↑  «Hasmik Papian hones Vancouver Opera's high priestess, Norma». Straight.com. 25 Νοεμβρίου 2009. Αρχειοθετήθηκε από το πρωτότυπο στις 29 Απριλίου 2014. Ανακτήθηκε στις 10 Σεπτεμβρίου 2013.

Εξωτερικοί σύνδεσμοι
--------------------

* Website of Hasmik Papian
* Bellini's Norma on DVD with Hasmik Papian in the title role (*opus arte*)
* SACD with 35 songs of the Armenian composer Komitas, sung by Hasmik Papian (released on *audite*)

  


|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Μουσική
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 34717919
* **Europeana**: agent/base/81828
* LCCN: no00035504
* ISNI: 0000 0001 1310 865X
* GND: 124546579
* SUDOC: 157650863
* BNF: cb14658941s (data)
* MusicBrainz: f5b1a873-90fa-4bae-9b43-2405fca9bdcd
* NKC: osd2014843690

 |

 |